རྩ་བའི་དང་པོ་
306

དཔལ་རྡོ་རྗེ་ཕུར་པའི་སྒྲུབ་ཆེན་གྱི་ཆོག་སྒྲིག་དངོས་གྲུབ་རྒྱ་མཚོའི་རོལ་གར། .༼༢༤༽
གཞུང་དུ་ཤེས། ༈ རྩ་བའི་གཉིས་པ་ལ། བདག་དོན་དུ་དངོས་གྲུབ་བླང་བ། གཞན་
དོན་དུ་དབང་བསྐུར་བ། མཇུག་བསྡུ་བ་དང་གསུམ། དང་པོ་ལ། ངོ་བོ་ངོས་གཟུང་
བ། བླང་བའི་ཆོ་ག །ཐོབ་པའི་ཡོན་ཏན་ནོ། ། ༈ དང་པོ་ནི་སྒྲུབ་ཁོག་ཏུ་གསལ།
༈ གཉིས་པ་བླང་བའི་ཆོ་ག་ལ། རྫས་བཤམ་པ། བགེགས་བསྐྲད་པ། དངོས་གྲུབ་
བསྡུ་བའི་བཟླས་པ། ལྷ་གནད་ལ་དབབ་པ། གཏོར་ཚོགས་ཀྱི་མཆོད་པ་བྱ་ཞིང་བླང་
བ། བསྡུ་ཞིང་བསྟིམ་པ་དང་དྲུག ། ༈ ~________ཞིང་བླང་
པ་ནི། མཚམས་གཅོད་(༡༤བ)ལས་བྱང་ལྟར་བྱེད། ༈ གསུམ་པ་ནི་ཕྱག་ལེན་ལྟར་
བྱིན་ཕོབ། བདུད་རྩི་བྱིན་གྱིས་བརླབས། ཀཱི་ལཱ་ཡའི་མཇུག་ཏུ། སརྦ་པཉྩ་ཨ་མྲྀ་ཏ་
ཀུཎྜ་ལི་སརྦ་སིདྡྷི་ཧཱུཾ་ཧཱུཾ། ཞེས་བཏགས་པ་བརྒྱ་རྩ་དང་ཨཱ་ཡུཿ སིདྡྷི་ཧཱུྃ་བཏགས་པ་
བཟླ་ཞིང་དམིགས་པ་བྱ། ༈ བཞི་པ་ནི། ཧཱུཾ། ༈ རྡོ་རྗེ་གཞོན་ནུའི་ལྷ་ཚོགས་གནས་
འདིར་གཤེགས། །དཀྱིལ་འཁོར་འདིར་བཞུགས་དངོས་གྲུབ་སྩལ་དུ་གསོལ། གནས་
འདིར་མི་གཤེགས་དངོས་གྲུབ་མི་སྟེར་ན། །ཐུགས་བསྐྱེད་ཉམས་ཤིང་དམ་ཚིག་
འགལ་བར་མཆིས། །ཀཱི་ལཱ་ཡའི་མཇུག་ཏུ། ས་མ་ཡ་ཛཿ ས་མ་ཡ་ཧཱུཾ། ཞེས་པ་ལན་
བདུན་བཟླ། ལྔ་པ་ནི། ༈ །ཁྲག་ཆང་བཟེད་ཞལ་དང་བཅས་པ་ཕྱག་ལེན་ལྟར་བཤམ།
ཧཱུཾ་རིང་ལན་གསུམ་དང་བཅས་ཏེ་རཀྟ་འཕྱར། དེ་བཞིན་དུ་ཆང་ཡང་ཕྱར་ཏེ། ༈ ཧཱུཾ།
༈ རྡོ་རྗེ་ཕུར་པའི་ལྷ་ཚོགས་རྣམས། །དང་པོར་སྐྱབས་མགོན་ཡེ་ཤེས་ལྷ། །བར་དུ་
བསྒྲུབས་པས་ཡི་དམ་ལྷ། །ད་ལྟ་གཉིས་མེད་ཆོས་ཀྱི་སྐུ། །རཀྟ་དམར་གྱི་མཆོད་པ་
འབུལ། །མཆོད་པ་བཞེས་ལ་དངོས་གྲུབ་སྩོལ། །ས་མ་ཡ་ཧོཿ ས་མ་ཡ་སྟཱཾ། ཀཱི་ལཱ་
ཡའི་མཇུག་ཏུ། མ་ཧཱ་རཀྟ་ཁཱ་ཧི། ཞེས་བཟླ་ཞིང་། བཟེད་ཞལ་ནས་དཀྱིལ་འཁོར་
གྱི་མདུན་དུ་རཀྟ་ལན་གཉིས་འབུལ་བ་ཕྱག་ལེན་ལྟར་རོ། །ཆང་ལ་ཡང་། མ་ད་ན་
ཡི་མཆོད་པ་འབུལ། །ཞེས་ཚིག་རྐང་ལྔ་པ་དང་། མ་ཧཱ་རཀྟའི་ཚབ་ལ། མ་ཧཱ་པཉྩར་
འདོན་པ་བསྒྱུར་བ་མ་གཏོགས་གོང་བཞིན་ནོ། །(༡༥ན)ཧཱུཾ། ལྷག་པའི་ཡེ་ཤེས་རྡོ་རྗེ་
ཕུར་པའི་ལྷ། །རང་བཞིན་དབྱིངས་ནས་རྩོལ་རྟོག་མི་མངའ་ཡང་། །སྔོན་གྱི་ཐུགས་
307

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
དམ་རང་བཞིན་བྱིན་རླབས་ནི། །ནོར་བུ་རིན་ཅེན་དགོས་འདོད་ཀུན་འབྱུང་ལྟར། །
དུས་ལས་མི་འདའ་ཐུགས་རྗེའི་དབང་གི་ལྷ། །དུས་ལས་མི་གཡེལ་གཡར་དམ་གཅིག་
པའི་ངང་། །མི་ཟད་རིན་ཅེན་རྒྱན་གྱི་འཁོར་ལོ་ནས། །མཆོག་དང་ཐུན་མོང་དངོས
གྲུབ་མ་ལུས་པ། །སྐལ་ལྡན་རྣམས་ལ་དུས་འདིར་སྩལ་དུ་གསོལ། །འཆི་མེད་ཚེ་ཡི་
དངོས་གྲུབ་སྩལ་དུ་གསོལ། །འཛད་མེད་ནོར་གྱི་དངོས་གྲུབ་སྩལ་དུ་གསོལ། །རྒྱུད་
འཛིན་སྲིད་ནའི་༼།་འཛད་གཏེར་གྱི་྾། །མངོན་ཤེས་རྫུ་
འཕྲུལ་྾། །འཕྲིན་ལས་རྣམ་བཞིའི་྾། །ཀུན་བཟང་མཆོག་གི་དངོས་གྲུབ་སྩལ་དུ་
གསོལ། །སྨན་མཆོད་བྱས་པའི་ལྷག་མ་ནས་མཐེབ་སྲིན་གྱིས་བླང་ཞིང་། ཀཱ་ཡ་སིདྡྷི་
ཨཱོྃ། ཝཱཀ་སིདྡྷི་ཨཱཿ ཙིཏྟ'སིདྡྷི་ཧཱུཾ། ཞེས་གནས་གསུམ་དུ་བཞག །ཧཱུཾ། ༈ དགོངས་
ཤིག་རྡོ་རྗེ་ཕུར་པའི་ལྷ། །རིགས་འཛིན་མཁའ་འགྲོ་དམ་ཅན་ཚོགས། །དཔང་གྱུར་
ཐམས་ཅད་དགོངས་སུ་གསོལ། །དང་པོ་བསྙེན་ཅིང་བར་དུ་བསྒྲུབས། །བསྐྱེད་
རྫོགས་གཉིས་ཀྱི་ལས་གཞུང་བསྲངས། །སྨིན་གྲོལ་གཉིས་ཀྱིས་རྒྱུད་ཀྱང་སྦྱངས། །ཞག་
དུས་གྲངས་དང་རྟགས་ཀྱང་ཐེམས། །དིང་སང་སྐྱ་རེངས་དང་པོའང་ཤར། །རྡོ་རྗེའི་
ནམ་ཡང་ལངས་ལ་ཉེ། །འདོད་དགུའི་དངོས་གྲུབ་རིན་པོ་ཆེ། །ད་ནི་འབྱུང་བའི་
དུས་ལ་བབ། །རྡོ་རྗེ་ཕུར་པའི་ལྷ་ཚོགས་རྣམས། །སྐུ་གསུང་ཐུགས་ཡོན་འཕྲིན་ལས་
ཀྱི། །དབང་དང་དངོས་གྲུབ་བདག་ལ་སྩོལ། །ལྷ་དང་སྐལ་བ་མཉམ་པར་ཤོག
༈ དྲུག་པ་དངོས་གྲུབ་བསྡུ་ཞིང་ཐིམ་པ་ནི། ཁྲག་ཆང་རྣམས་ཕུར་སྲུང་གི་གཏོར་
མར་སྦྲན་ཞིང་། ཀ་ཊཾ་ཀ་ཊ་ཡེ་ཞེས་པ་ནས་བཟུང་སྟེ། པྲ་མརྦྷ་ནི་ཧཱུཾ་ཕཊ། ཅེས་
པའི་བར་དང་། མ་མ་བ་ཤཾ་ཀུ་རུ་ནས་བཟུང་སྟེ། ཀ་རེ་ཡ་ཧཱུཾ་ཕཊ་ཀྱི་བར་སྦྲེལ་བའི་
མཇུག་ཏུ་རཀྟ་ཨ་མྲྀ་ཏ་ལ་ཁཱ་ཧི། ཞེས་བརྗོད། སླར་ཡང་། དགོངས་ཤིག་རྡོ་རྗེ་ཕུར་
པའི་ལྷ། །ཞེས་པ་ནས་བཟུང་སྟེ། ལྷ་དང་སྐལ་བ་མཉམ་པར་ཤོག་གི་བར་བརྗོད།
ཁྲག་ཆང་ནས་གནས་གསུམ་དུ་རེག་པ་ཕྱག་ལེན་ལྟར་རོ། ། ༈ གསུམ་པ་ཐོབ་པའི་
ཡོན་ཏན་ནི། སྒྲུབ་ཁོག་ཏུ་གསལ། ༈ གཉིས་པ་གཞན་དོན་དུ་དབང་བསྐུར་བ་ལ།
308

དཔལ་རྡོ་རྗེ་ཕུར་པའི་སྒྲུབ་ཆེན་གྱི་ཆོག་སྒྲིག་དངོས་གྲུབ་རྒྱ་མཚོའི་རོལ་གར། ༼༢༤༽
སོ་
སློབ་མས་ཞུ་བ་དང་སློབ་དཔོན་གྱིས་བྱིན་པ་གཉིས། དང་པོ་ནི། ཧཱུཾ། ༈ སྲིད་པ་
རྡོ་རྗེ་ཕུར་པའི་ལྷ། ། །དུས་གསུམ་རྒྱལ་བའི་གདུང་གསོབ་པ། །རིགས་འཛིན་བདག་
ཅག་རྣམས་ལ་ནི། །སྐུ་གསུང་ཐུགས་ཀྱི་དངོས་གྲུབ་སྩོལ། །ཞེས་གསོལ་བ་བཏབ།
༈ གཉིས་པ་ལ། ཁས་བླངས་པ་དང་། སྦྱིན་པ་དངོས། དང་པོ་ནི། གསང་བ་
མཆོག་གི་དཀྱིལ་འཁོར་འདིར།། །བྱང་ཆུབ་རྡོ་རྗེས་ལམ་དྲངས་ནས། །སྐུ་གསུང་
ཐུགས་ཀྱི་དངོས་གྲུབ་རྣམས། །སྐལ་ལྡན་རྣམས་ལ་སྦྱིན་པར་བྱ། །ཞེས་ཁས་བླངས་
། ༈ གཉིས་པ་སྦྱིན་པ་ནི། དབང་སྒྲུབ་(༡༦ན)དང་འབྲེལ་བའི་རྒྱས་པ་སྒྲུབ་ཁོག་
ཏུ་གསལ། ། སྐབས་འདིར་སྒྲུབ་པ་ཆེན་པོའི་མཇུག་ཏུ་དངོས་གྲུབ་གཙོ་བོར་བླང་
བར་བྱས་ཏེ། དངོས་གྲུབ་ཀྱི་རྫས་རྣམས་འབྲིམ་ཞིང༌། །རྡོ་རྗེ་གཞོན་ནུའི་རིགས་
འཛིན་རྣམས། །ཞེས་སོགས་ཤློ་ཀ་གཉིས་ཀྱི་མཇུག་ཏུ། ཀཱི་ལཱ་ཡ་དང་། ཀཱ་ཡ་སིདྡྷི་
སོགས་བརྗོད། དེ་ནས་རྫས་བགོ་བ་རྒྱས་པ་ནི་སྒྲུབ་ཁོག་ཏུ་གསལ་ཞིང་། · བསྡུས་པ།
དཔོན་སློབ་ཐམས་ཅད་ཀྱིས་ལོངས་སྤྱད་པ་ཕྱག་ལེན་ལྟར་རོ། །གསུམ་པ་མཇུག་
བསྡུ་བ་ནི། འབད་དང་རྩོལ་བ་མ་དགོས་པར། །ཞེས་སོགས་དང༌། སློབ་དཔོན་
མཆེད་ལྕམ་ཚོགས་རྣམས་ཀྱིས། དངོས་གྲུབ་རྫས་ལ་ལོངས་སྤྱད་པས། །ཚེ་རིང་ནད་
མེད་བར་ཆད་ཞི། ། མཆོག་ཐུན་དངོས་གྲུབ་འགྲུབ་གྱུར་ཅིག །ཅེས་བརྗོད་དོ། །
གཏེར་སྦ་སྦྱིན་སྲེག་ལྷག་མ་ཟོར། ། །ཆད་མཐོ་བསྟན་སྐྱོང་གཏཾང་རཾག་བསྡུ། །ཚོན་
གཤེགས་ཕུར་ཤུལ་བཀྲུ་བ་དང༌། གཤེགས་ཡོན་མར་མེ་ལུས་བསྲུང་བ། །ཕྱི་ནང་
མཚམས་སྲུང་གཏང་རག་གཏོང་། །སྨོན་ལམ་བཀྲ་ཤིས་གནས་སྲུང་བ། །རྒྱུན་གྱི་
སྤྱོད་ལམ་བྱ་བ་ཡིས། །མཇུག་གི་ལས་རིམ་རྣམ་པར་དག ། ༈ དང་པོ་གཏེར་སྦ་
ནི་སྒྲུབ་ཁོག་ཏུ་ཤེས། ༈ གཉིས་པ་ནི་སྦྱིན་སྲེག་གི་ཡི་གེར་གསལ། ༈ གསུམ་པ་
ཚོགས་ལྷག་ནི་ལས་བྱང་ལྟར་རོ། ། ༈ བཞི་པ་ནི། ཟོར་བསྡུས་པ་ཚོགས་ལྷག་དང་
འབྲེལ་བའི་ལུགས་ཡོད་ཅིང་། རྒྱས་པ་དཀྱིལ་འཁོར་བསྡུས་ཟིན་ནས་བྱེད་དགོས་
པ་ཡིན་ནོ། །(༡༦བ) ༈ ལྔ་པ་དང་དྲུག་པ་ཆད་མཐོ་བསྟན་སྐྱོང་ནི་ལས་བྱང་ལྟར་རོ། །
309

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ་ ནང་མ་༼ག༽
པk)
༈ བདུན་པ་གཏང་རག་ནི། ཡི་དམ་ཆོས་སྲུང་རྣམས་ལ་གཏོང་བ་ལག་ལེན་གྱི་
དཀྱུས་བཞིན་ནོ། ། ༈ བརྒྱད་པ་དཀྱིལ་འཁོར་བསྡུ་བ་ནི། གཙོ་བོ་ཁྲོ་བཅུ་ཁྲོ་
ཐབས་སྒོ་བ་ཡི། །ཡེ་ཤེས་ལྷ་ཡི་ཚོགས་རྣམས་མ་ལུས་པ། །མཚན་མ་རྫས་ཀྱི་ཕུར་
པའི་ཚོགས་རྣམས་ལ། །ཐིམ་པས་དབྱེར་མེད་ངོ་བོ་གཅིག་ཏུ་གྱུར། །སྣོད་བཅུད་
སྲུང་འཁོར་ལ་ཐིམ་དེ་དུར་ཁྲོད། །དེ་ཉིད་གཞལ་ཡས་ཁང་ཐིམ་དེ་འཁོར་དང་། །
དེ་རྣམས་ཡུམ་ཐིམ་ཡུམ་ཡང་གཙོ་བོར་ཐིམ། །གཙོ་བོ་མི་དམིགས་སྟོང་པའི་ངང་
དུ་གྱུར། །བདག་ཉིད་སྐད་ཅིག་རྡོ་རྗེ་སྲིན་པོའི་སྐུ། །ཞེས་པ་ནས། བིདྱ་རཱ་ཛ་ཧཱུཾ་
ཕཊ། ༈ དགུ་པ་རྡུལ་ཚོན་གཤེགས་པ་ནི། ཚངས་ཐིག་ནས་བརྩམས་ཏེ་ལྟེ་བའི་
),!, o༥
{ %A
བར་གྱི་རྡུལ་ཚོན་རྣམས་བསུབ་ཅིང་བུམ་པར་བླུག་སྟེ་ཆུ་བོ་ཆེན་པོ་རོལ་མོ་སོགས་
དང་བཅས་དོར་བ་ཕྱག་ལེན་ལྟར་རོ། ། ༈ བཅུ་པ་ཕུར་ཤུལ་བཀྲུ་བ་ནི། གདབ་
ཕུར་རྣམས་བཏོན་ལ། ཨོཾ་རུ་རུ་སྥུ་རུ་ཛཱ་ལ་ཏིཥྛ་སིདྡྷ་ལོ་ཙ་ནི་སརྦ་ཨཏྠ་སཱ་དྷ་ན་ཡེ་
སྭཱ་ཧཱ། ཞེས་བཟླ་ཞིང་བུམ་ཆུས་བཀྲུའོ། ། ༈ བཅུ་གཅིག་པ་མཆེད་ལྕམ་ནང་དུ་
བཤགས་པ་བྱ་བ། ༈ བཅུ་གཉིས་པ་སློབ་དཔོན་ལ་ཡོན་དབུལ་བ། ༈ བཅུ་གསུམ་
པ་མར་མེའི་སྨོན་ལམ་རྣམས་ནི། སྒྲུབ་ཁོག་ཏུ་གསལ། ༈ བཅུ་བཞི་པ་ལུས་སྲུང་
བ་བསྡུས་པ་ནི་དཀྱིལ་འཁོར་བསྡུ་ཆོག་གི་སྐབས་སུ་སོང་ཟིན་ཅིང་། རྒྱས་པ་(༡༧ན)
སྒྲུབ་ཁོག་ཏུ་གསལ། ༈ བཅོ་ལྔ་པ་ཕྱི་ནང་གི་མཚམས་སྲུང་ལ་གཏང་རག་གཏོང་
༈
བ་ནི། མཆོད་གཏོར་བྱིན་རླབས་དང༌། རྒྱལ་ཆེན་སྡེ་བཞི་འཁོར་བཅས་ལ། །ཞེས་
པ་ནས་བཟུང་སྟེ། བར་ཆད་འདུལ་བར་མཛད་དུ་གསོལ། ཞེས་པའི་བར་སྔར་ལྟར་
ལ། མཚམས་བཅད་འཕྲིན་ལས་གཏང་རག་ཏུ། །ཡིད་འོང་མཆོད་པའི་ཚོགས་རྣམས་
དང༌། །མཆོད་སྦྱིན་གཏོར་མ་འབུལ་གྱིས་བཞེས། །ཞེས་ཁ་བསྒྱུར། དེ་བཞིན་དུ་
ཤར་ཕྱོགས་གདོན་བཟློག་གཏང་རག་ཏུ། མཆོད་གཏོར་འབུལ་གྱིས་བཞེས་སུ་གསོལ།
ལྷོ་ཕྱོགས་སོགས་ལ་འགྲེ་མཆོད་གཏོར་བརླབས་ལ། སྒོ་བྱང་གདགས་པའི་སྔགས་
གསུམ་གྱི་མཇུག་ཏུ་གཏོར་མ་འབུལ་བ་ནས། ས་མ་ཡ་ཧཱུཾ། ཞེས་པའི་བར་སྔར་ལྟར་
R
ES
L?
,!
310

དཔལ་རྡོ་རྗེ་ཕུར་པའི་སྒྲུབ་ཆེན་གྱི་ཆོག་སྒྲིག་དངོས་གྲུབ་རྒྱ་མཚོའི་རོལ་གར། ༼༢༤༽
ལ། དམ་སྲི་ཐལ་བའི་རྡུལ་བརླག་པའི། །གཏང་རག་ཆེད་དུ་མཆོད་པ་དང་། །གཏོར་
མ་འབུལ་ལོ་བཞེས་སུ་གསོལ། །ཞེས་དང༌། རྡོ་རྗེ་ཡང་དག་ཐུབ་མཛད་པའི། །
གཏང་རག་྾། །གཏོར་མ་྾། །སོ་སོར་བརྟན་བཞུགས་བྱ། ༈ བཅུ་དྲུག་པ་སྨོན་
ལམ་དང་བཀྲ་ཤིས་ནི། ལས་བྱང་ལྟར་རོ། ། ༈ བཅོ་བརྒྱད་པ་གནས་སྲུང་བ་དང༌།
༈ བཅུ་དགུ་པ་རྒྱུན་གྱི་སྤྱོད་ལམ་ནི། སྒྲུབ་ཁོག་ཏུ་ཤེས་སོ། །སྨྲས་པ། ཟབ་མོའི་
གནད་བསྡུས་ཚིག་གི་སྤྲོས་བྲལ་བའི། །ཇོ་ལུགས་ལྷ་བྲག་ཟབ་མོའི་གཏེར་ཁ་ལ། །
འཁྲུལ་མེད་སྤྲོས་པའི་ལག་ལེན་གྱིས་བརྒྱན་པས། །སྔ་འགྱུར་ཆོས་ཚུལ་སྤེལ་བའི་
དགའ་སྟོན་བྱས། །གསར་རྙིང་བཀའ་གཏེར་(༡༧བ)མན་ངག་དང་བྲལ་ཞིང༌། །གསར་
མའི་རྒྱས་འགེབས་ལྷུར་ལེན་ཕུར་པ་མཁན། །དེ་འདྲའི་གྲལ་དུ་འགྱིང་བག་མ་དགོས་
པར། །པདྨའི་རིང་ལུགས་མཆོག་ལ་ངེས་པ་རྙེད། །དགེ་དེས་མ་རིག་ཚོགས་དང་
བསྟན་པའི་དགྲ །དོན་དང་རྟགས་ཀྱི་ཕུར་བུས་ཡོངས་བསྒྲལ་ཏེ། །གནས་སྐབས་
སྲིད་འབྱོར་དོན་ཀུན་རབ་འགྲུབ་ཅིང༌། །མཐར་ཐུག་གདོད་མའི་ལམ་དེ་མངོན་གྱུར་
ཤོག །སྒྲུབ་ཆེན་དང་འབྲེལ་བའི་ཕུར་སྒྲུབ་དངོས་གྲུབ་རྒྱ་མཚོའི་རོལ་གར་ཞེས་བྱ་
བ་འདི་ནི། བཀའ་བརྒྱད་བདེ་འདུས་ཀྱི་སྒྲུབ་ཆེན་དང༌། གཏེར་ཁ་འོག་མ། སངས་
རྒྱས་གླིང་པ། རཏྣ་གླིང་པ་གསུམ་གྱི་ཕུར་པ་ནས་ཁ་འགེང་དགོས་པ་རྣམས་བསྐང་།
རྩ་འཆམས་སོགས་ལ་ཉེར་མཁོ་རྣམས་ས་ཕུར་ལྷ་ཁྲ་ནས་བཏུས། གཙོ་བོར་ལུགས་
འདི་གའི་ཐུན་མོང་མ་ཡིན་པ་ལྷ་བྲག་གཏེར་བྱོན་གྱི་བཀའ་བརྒྱད་དང་ཕུར་པ།
རིགས་འཛིན་ཆེན་པོ་ཡོལ་མོ་བའི་བསྙེན་སྒྲུབ་ཀྱི་ཡི་གེ་སོགས་ལ་ཞིབ་མོར་དཔྱད།
བོད་འབངས་བདེ་ཐབས་སོགས་དུས་རིམ་ལ་དགོས་པའི་སྒྲུབ་ཆེན་ལྟར་ཁྲིགས་སུ་
བསྒྲིགས། དབང་གི་སྒྲུབ་ཆེན་ལ་མེད་དུ་མི་རུང་བའི་ཞིབ་ཆ་མང་ཙམ་འདུག་པ་
རྣམས་སྒྲུབ་ཁོག་དབང་ཆོག་སོགས་ཚད་ཐུབ་ཀྱི་གཞུང་གཞན་དུ་ཁ་འཕངས། སྔ་
རྩོམ་ལ་ལྷ་ནག་བཀའ་མ་དང༌། ས་ཕུར་ལྷ་ཁྲ་སོགས་ཀྱི་ལྷད་ཞུགས་པའི་གོ་རིམ་
ཅུང་ཟད་འཁྲུགས་པ་རྣམས་བསྡེབས་ནས་ཤིན་ཏུ་དག་ཅིང་ཡིད་བརྟན་དུ་རུང་བར་
311

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
བྱས་པ་འདི་ནི། མཁྱེན་བརྩེ་ནུས་གསུམ་གྱི་བདག་ཉིད་ཟུར་ཆེན་རྡོ་རྗེ་འཆང་(༡༨ན)
པདྨ་དབང་གི་གྲོང་ཁྱེར་གྱི་བཀའ་དྲིན་ལས། ཐུབ་བསྟན་སྤྱི་དང་ཁྱད་པར་གསང་
ཆེན་རྙིང་མའི་རིང་ལུགས་ལ་མི་འཇིགས་པའི་སྤོབས་པ་དགེ་བ་ཟ་ཧོར་གྱི་སྔགས་
སྨྱོན་བླ་མེད་རྡོ་རྗེ་བདེ་འདུས་གསང་མཚན་རྩལ་གྱིས་རང་ལོ་ཞེ་གཅིག་པ་ལ་ཞུས་དག་
པར་བྱས་ནས་ཡང་སྐྱོར་གྱི་ཚུལ་དུ་སྦྱར་བའི་ཡི་གེ་པ་ནི་འཇམ་དཔལ་ལོ།། །།
312